Title: __________
Author: MZV SR
Last saved by: agenda0
Company: Urad

MINISTERSTVO ZAHRANIČNÝCH VECÍ
SLOVENSKEJ REPUBLIKY
Číslo: 200.320/2002-KAMI

Materiál na rokovanie 		
vlády SR

(Dodatok)

Správa o oficiálnej rozvojovej pomoci poskytnutej Slovenskou republikou v rokoch 1999 a 2000 a návrh východísk Národného programu 
oficiálnej rozvojovej pomoci na rok 2002
___________________________________________________________

Podnet: 							Obsah materiálu:

uznesenie č. 223 zo dňa 7.3.2001,				1.   Predkladacia správa 
bod B.2 a B.3							2.   Nové znenie uznesenia	
3. 	Doložka o finančných ... 
4. 	Vyhodnotenie   pripomienkového konania

Predkladá:

Eduard Kukan
minister zahraničných vecí
Slovenskej republiky										 

Bratislava, marec 2002

NOVÉ ZNENIE

NÁVRH

UZNESENIE VLÁDY SLOVENSKEJ REPUBLIKY
č. 
z 

k Správe o oficiálnej rozvojovej pomoci poskytnutej Slovenskou republikou v rokoch 1999 a 2000 a návrhu východísk Národného programu 
oficiálnej rozvojovej pomoci na rok 2002

Číslo materiálu: | 145.543/2001-OMES
Predkladateľ: | minister zahraničných vecí
Vláda
A. 	schvaľuje

A.1.	Správu o oficiálnej rozvojovej pomoci poskytnutej Slovenskou republikou v rokoch 1999 a 2000,
A.2.	návrh východísk Národného programu oficiálnej rozvojovej pomoci na rok 2002,
A.3. 	vyčlenenie časti výnosov z privatizácie v roku 2002 vo výške 90 mil. Sk na Národný program poskytovania oficiálnej rozvojovej pomoci v roku 2002,
A.4.	prevzatie Smernice pre štatistické výkazníctvo oficiálnej rozvojovej pomoci prijatej Výborom pre rozvojovú pomoc OECD;
B.	ukladá
ministrovi zahraničných vecí 
B.1.	predkladať na rokovanie vlády Správu o oficiálnej rozvojovej pomoci poskytovanej Slovenskou republikou za predchádzajúci rok,
	do 30. apríla každoročne
B.2.	riadiť a koordinovať poskytovanie oficiálnej pomoci Slovenskej republiky zabezpečovanej ostatnými ministerstvami a ústrednými orgánmi štátnej správy s využitím mechanizmu schváleného uznesením vlády č. 223 zo 7. marca 2001,
	priebežne

B.3.	zaradiť pri tvorbe východísk zostavenia návrhu štátneho rozpočtu počnúc rokom 2003 Národný program poskytovania oficiálnej rozvojovej pomoci do programového rozpočtovania a uplatňovať finančné prostriedky na jeho realizáciu,
	každoročne
B.4. 	v spolupráci s ministrom vnútra predložiť na rokovanie vlády SR návrh jednotného postupu v poskytovaní humanitárnej pomoci Slovenskou republikou, ktorý bude zohľadňovať priority zahraničnej politiky SR;
	do 30. júna 2002

	ministrom, 
	predsedovi Úradu jadrového dozoru SR

B.5. 	vykonať potrebné úpravy v systéme plánovania, programovania a rozpočtovania v  štruktúre vlastnej rozpočtovej kapitoly tak, aby boli v rozpočte na rok 2003 všetky výdavky, ktoré je možné klasifikovať podľa Smernice pre štatistické výkazníctvo oficiálnej rozvojovej pomoci ako oficiálnu rozvojovú pomoc SR, vyčlenené prostredníctvom osobitného programu,
	v súvislosti s prípravou návrhu ŠR na rok 2003
B.6. 	predkladať vláde návrhy na nové programy oficiálnej rozvojovej pomoci alebo návrhy odvetvových programov oficiálnej rozvojovej pomoci a požadovať na ne rozpočtové finančné prostriedky iba so súhlasným stanoviskom ministra zahraničných vecí,
	trvale
B.7. 	poskytnúť údaje o výdavkoch na oficiálnu rozvojovú pomoc ministrovi zahraničných vecí v členení podľa Smernice pre štatistické výkazníctvo oficiálnej rozvojovej pomoci;
	do 31. marca každoročne

C. 	berie na vedomie
C.1.	dlhodobý finančný výhľad poskytovania oficiálnej rozvojovej pomoci SR na obdobie rokov 2003-2011 v podiele 0,03 % na hrubom národnom produkte (HNP) v roku 2002 až na úroveň 0,125 % na HNP v roku 2011;

D. 	zrušuje

D.1.	Medzirezortnú komisiu pre koordináciu zahraničnej rozvojovej pomoci a spoluprácu, ustanovenú pri MZV SR na základe uznesenia vlády SR č. 100 z 9. februára 1993.

Vykonajú:	ministri
			predseda Úradu jadrového dozoru SR

Na vedomie:	guvernér Národnej banky Slovenska
			guvernér Exportno-importnej banky SR

Predkladacia správa

Na základe požiadavky Úradu vlády SR k doplneniu materiálu “Správa o oficiálnej rozvojovej pomoci poskytnutej Slovenskou republikou v rokoch 1999 a 2000 a návrh východísk Národného programu oficiálnej rozvojovej pomoci na rok 2002”, predkladá MZV SR dodatok k predmetnému materiálu.

V návrhu uznesenia bola upravená ukladacia časť týkajúca sa bodov B.5. až B.7., ktoré podľa nového znenia vykonajú iba ministri a predseda Úradu jadrového dozoru SR. Predsedov ostatných ústredných orgánov štátnej správy SR a správcov ďalších rozpočtových kapitol sa úloha v súčasnosti netýka.

Pripomienka zásadného charakteru Ministerstva financií SR bola po konzultácii s Odborom financovania neziskovej sféry akceptovaná s vysvetlením, že Národný program oficiálnej rozvojovej pomoci bude v súvislosti s prechodom na rozpočtové programovanie v roku 2003 štrukturovaný ako nadrezortný. 

Pripomienky zásadného charakteru Ministerstva školstva SR boli po konzultácii s Odborom zahraničných stykov MŠ SR vyjasnené, MŠ SR prostredníctvom Odboru zahraničných stykov predložilo nové znenie pripomienok, ktoré boli MZV SR akceptované. 

Vyhodnotenie pripomienkového konania bolo adekvátne upravené v časti týkajúcej sa Ministerstva financií SR a Ministerstva školstva SR.

Doložka finančných, ekonomických, environmentálnych vplyvov a vplyvov na zamestnanosť bola do materiálu doplnená.

Doložka finančných, ekonomických, environmentálnych vplyvov
 a vplyvov na zamestnanosť

Dopad na štátny rozpočet v roku 2002

Schválenie finančných prostriedkov na realizáciu Národného programu oficiálnej rozvojovej pomoci nemá dopad na štátny rozpočet, prostriedky sa požadujú z výnosov z privatizácie. 

Dopad na štátny rozpočet počnúc rokom 2003

V zmysle návrhu uznesenia si bude MZV SR počnúc rokom 2003 nárokovať dodatočné finančné prostriedky v rámci vlastnej rozpočtovej kapitoly na každoročnú realizáciu Národného programu oficiálnej rozvojovej pomoci podľa výhľadu, uvedenom v hlavnej časti materiálu pod bodom 33.2.

Dopad na zamestnanosť

Realizácia navrhnutého uznesenia vlády nemá žiadny dopad na zamestnanosť.

Dopad na životné prostredie

Realizácia navrhnutého uznesenia vlády nemá žiadny dopad na životné prostredie.

| Vyhodnotenie pripomienkového konania | | |
| (Nové znenie) | | |
Spôsob | Bežný - oslovenie subjektov listom so žiadosťou o písomné zaslanie pripomienok. | | |
| Zoznam oslovených subjektov: | | | MF SR, MH SR, MŠ SR, MP SR, MV SR, MO SR, MS SR, MPSVR SR, MDPT SR, MŽP SR, MSPNM SR, MVRR SR, MZ SR, MK SR, podpredseda vlády SR pre ekonomiku, podpredsedníčka vlády SR pre európsku integráciu, podpredseda vlády SR pre ľudské a menšinové práva a regionálny rozvoj, podpredseda vlády SR pre legislatívu, ÚJD SR, NBS, EXIM banka SR, platforma MVO
| Počet oslovených subjektov: | 22 | |
| Zaslali do stanoveného termínu: | 22 | |
| Zaslali po termíne: | 0 | |
| Vôbec nezaslali: | 0 | |
| Subjekty, ktoré nemali pripomienky: | 12 | |
| Počet vznesených pripomienok: | 21 | |
| Počet akceptovaných: | 15 | |
| Počet akceptovaných čiastočne: | 2 | |
| Počet neakceptovaných, z toho počet zásadných - ktoré subjekty | 4 | | platforma mimovládnych organizácii - 1 zásadná
| Rozporové konanie (s kým, kedy, na akej úrovni, s akým výsledkom): | - | |
| Počet odstránených pripomienok: | - | |
| Počet neodstránených pripomienok: | - | |
-

Rezort | Pripomienka | Typ | Vyh. | Spôsob vyhodnotenia

MF SR

Poskytnutie prostriedkov z výnosov privatizácie na financovanie Národného programu oficiálnej rozvojovej pomoci prerokovať s FNM SR

O

A

akceptuje sa
K poskytnutiu prostriedkov z výnosov privatizácie FNM SR nemá vecné pripomienky. (Kópia stanoviska je v prílohe.)

| Národný program navrhnúť na financovanie z prostriedkov ŠR počnúc rokom 2003, pričom by bol realizovaný ako nadrezortný program, ktorého gestorom bude MZV SR. (nové znenie) | Z | A | akceptuje sa Národný program sa navrhuje na financovanie zo štátnych prostriedkov počnúc rokom 2003, v súvislosti s prechodom na rozpočtové programovanie  bude štruktúrovaný ako nadrezortný.
| Vypustiť  bod B.8 z dôvodu neexistujúcej rezervy  na zabezpečenie tejto úlohy. | Z | A | akceptuje sa
| Bod B.9 zmeniť na “zaradiť pri tvorbe východísk zostavenia návrhu štátneho rozpočtu na rok 2003 Národný program poskytovania oficiálnej rozvojovej pomoci do programového rozpočtovania a uplatňovať finančné prostriedky na jeho realizáciu” | O | A | akceptuje sa
| Bod B.11 zmeniť na “uložiť ministrovi zahraničných vecí SR v spolupráci s ministrami, predsedami ostatných ústredných orgánov štátnej správy a správcami ďalších rozpočtových kapitol”. | O | A | akceptuje sa

Zvážiť zrušenie Medzirezortnej komisie pre koordináciu zahraničnej rozvojovej pomoci a spoluprácu.

O

A

akceptuje sa
Trvanie Medzirezortnej komisie pre koordináciu zahraničnej pomoci bolo MZV SR zvážené.  Táto komisia bola zriadená primárne na prijímanie zahraničnej pomoci SR najmä z EÚ, po delimitácii prostriedkov Phare na ÚV SR je nefunkčná. Pre potreby poskytovania  ODA ako rezortného programu MZV SR je dostačujúci Koordinačný výbor pre rozvojovú pomoc zriadený uzn. vlády č. 223/2001.

MH SR

Na str.8 ods.13 - uviesť “zriaďovateľom kancelárie UNIDO v Bratislave je MZV SR” a “Prevádzkové náklady kancelárie UNIDO sú hradené z prostriedkov vyčlenených vládou SR na základe dohody uzavretej medzi vládou SR a UNIDO”.

O

A

akceptuje sa
Prevádzkové náklady sú hradené z položky rozpočtovej kapitoly MZV SR určenej na príspevky do medzinárodných organizácií.

MŠ SR

V bode 10 - chýba zmienka o činnosti medzirezortnej komisie pre koordináciu zahraničnej  rozvojovej pomoci a spoluprácu.

O

A

akceptuje sa
Komentár bol doplnený.

V bode 11 - nesúhlasí s prezentovaním poskytovania štipendií vlády SR ako odvetvovej záležitosti MŠ SR s podpornou asistenciou rezortov ako MZV SR a MV SR.

O

N

neakceptuje sa
Jednotlivé súčasti a samotné vyhodnotenie celkovej oficiálnej rozvojovej pomoci sú štruktúrované  podľa toho, ktorá inštitúcia je správcom príslušnej rozpočtovej kapitoly, z ktorej je konkrétna forma rozvojovej pomoci poskytovaná. S tým je spojené aj príslušné vyhodnotenie.

V bode 25, 26 - zohľadniť v návrhu východísk Národného programu oficiálnej rozvojovej pomoci na rok 2002 podľa možnosti potreby rezortu školstva v prípade pomoci prioritným krajinám, počnúc rokom 2003 zohľadniť celkovú rozvojovú pomoc poskytovanú rezortom školstva v Národnom programe.
(nové znenie)

Z

A

akceptuje sa
V rámci Národného programu na rok 2002 bude požiadavka zohľadnená v prípade prioritných krajín. Návrh východísk Národného programu oficiálnej rozvojovej pomoci bude v súvislosti s prechodom na rozpočtové programovanie od roku 2003 štruktúrovaný ako nadrezortný.

| Do prípravy Národného programu oficiálnej rozvojovej pomoci na rok 2003 zapracovať spôsob poskytovania štipendií rezortu školstva. (nové znenie) | Z | A | akceptuje sa Poskytovanie štipendií bude zohľadnené pri príprave Národného programu poskytovania oficiálnej rozvojovej pomoci na rok 2003.

MP SR

Na str. 9 -nesúhlasí s vyhodnotením programu ODA MP SR až po 2-3 rokoch jeho realizácie.

O

N

neakceptuje sa
Konštatovanie sa týka iba súčasnej možnosti komplexného vyhodnotenia poskytovanej ODA a OA a vychádza z podkladov poskytnutých MP SR, v žiadnom prípade sa netýka schopnosti rezortu MP SR participovať v roku 2002 alebo 2003 na bilaterálnej ODA riadenej MZV SR. Text bol preformulovaný

Odporúča viazať časť prostriedkov v štruktúre navrhovaného rozpočtu v položke Trust fond na konkrétne projekty SR, kde by SR využívala svojich vlastných expertov pre rozvojový svet aj na participáciu v programoch medzinárodných rozvojových organizácií.

O

A

akceptuje sa 
Podľa navrhovaného zriadenia Trust fondu má rozsah jeho aktivít presne tento účel.

MV SR | Na str.8, bod 15 -upresniť výšku skutočných nákladov určených na pomoc odídencov a vo všeobecnosti utečencov o kapitálové výdavky, ktoré pre migračný úrad zabezpečovalo MV SR. | O | A | akceptuje sa
| Na str.9, bod 15 - pozmeniť pôvodný text “ÚCO MV SR má v rámci VPS každoročne rezervovaných 20 mil. Sk na poskytnutie humanitárnej pomoci...” na “Úrad CO MV SR považuje za potrebné v rámci VPS každoročne rezervovať cca 20 mil. Sk na poskytovanie humanitárnej pomoci v stave núdze a tiesne. V súčasnosti úrad spravuje vlastné humanitárne zásoby, ktoré je potrebné priebežne dopĺňať a obnovovať”. | O | A | akceptuje sa
MO SR | bez pripomienok | | |
MS SR | bez pripomienok | | |
MPSVR SR | bez pripomienok | | |
MDPT SR | bez pripomienok | | |
MŽP SR | bez pripomienok | | |
MSPNM SR | bez pripomienok | | |
MVRR SR | bez pripomienok | | |
MZ SR | bez pripomienok | | |
MK SR | bez pripomienok | | |
podpredseda vlády SR pre ekonomiku | bez pripomienok | | |
podpredsedníčka vlády SR pre európsku  integráciu | bez pripomienok | | |
podpredseda vlády SR pre ľudské a menšinové práva a regionálny rozvoj | bez pripomienok | | |
podpredseda vlády SR                  pre legislatívu | bez pripomienok | | |
ÚJD SR | Na str.10 - opraviť výšku celkovo vykázanej ODA za rok 1999 a 2000 z 2,7 tis. na 2,7 mil. Sk za rok 1999 a z 4,1 tis. Na 4,1 mil. Sk za rok 2000. | O | A | akceptuje sa
NBS | Doplniť bod E. - na vedomie guvernérovi NBS. | O | A | akceptuje sa

EXIM banka SR

V ods.22 - opraviť na “V roku 1999 poistila  finančné toky vo výške 689 110 tis. Sk pre rozvojové krajiny a 3 773 489 tis. Sk pre transformujúce sa krajiny. V roku 2000 nastal vzostup v segmente rozvojových krajín na 1 266 464 tis. Sk, výdavky pre tranzitívne krajiny mierne stúpli na úroveň 3 892 297 tis. Sk”.

O

C

akceptuje sa čiastočne
Na vykazovanie príslušných údajov sú pre jednotlivé roky stanovené rozdielne tabuľky krajín.

platforma MVO

Návrh neviazať ODA vo výške 80 % zo schváleného rozpočtu na poskytovanie slovenských výrobkov a služieb.

Z

C

akceptuje sa čiastočne
Viazanie použitia rozpočtu ODA na poskytovanie slovenských výrobkov a služieb počas prvých 3 rokov počnúc rokom 2002 odráža súčasnú hospodársku  situáciu SR, viazanie bolo po konzultáciách znížené na 60 %, najmä vzhľadom na celkovú efektívnosť poskytovanej pomoci.

| Návrh na podporu viacerých krajín z rozpočtu na rok 2002. | Z | N | neakceptuje sa Zvolený iniciačný postup podpory vybranej krajiny je založený na výške navrhovaného rozpočtu a súčasnej administratívnej kapacite a pripravenosti  MZV SR.
| Návrh na vytvorenie slovenskej agentúry pre rozvojovú pomoc z dlhodobého hľadiska. | O | N | neakceptuje sa Realizácia tohoto návrhu je podmienená celkovým priebehom realizácie NP ODA a opodstatnenosťou vytvorenia takejto inštitúcie.

Vysvetlivky k skratkám v tabuľke:
Z - zásadná
O - obyčajná
A - akceptovaná
C - čiastočne akceptovaná
N - neakceptovaná